Il-familja Fenech Adami tiltaqa' mal-Papa Benedittu XVI. Dawk li ħadu TLIET (3) annullamenti jinsabu fir-ritratti. Min huma? Skont dan ir-rapport il-PN ma ħalliex lil Beppe Fenech Adami, membru parlamentari tal-PN u iben l-ex Prim Ministru u Mexxej Nazzjoanlista Eddie Fenech Adami, jieħu sehem fil-programm Xarabank tal-bieraħ li ddiskuta d-divorzju. Ir-raġuni kienet li l-PN ma riedx li jassoċċjaw lilu u lil missieru wisq mal-kamp tal-LE kontra d-divorzju u dan iwassal biex iktar Laburisti joħorġu jivvotaw favur. Ma kinetx aħbar li hi aħbar għaliex fuq l-Internet mill-ewwel ġriet il-kelma u kulħadd beda jfajjar is-sigriet magħruf, skond l-ilsna ħżiena, tal-familja Fenech Adami: dawn l-arċi Kristjani, dawn id-difensuri tal-Fidi, dawn li jmorru l-quddies kuljum u jibilgħuha, dawn li huma assolutament kontra d-divorzju u se jibqgħu jivvotaw kontrih fil-Parlament anke jekk jirbaħ l-IVA fir-referendum, għandhom membri tal-familja li ħadu mhux annullament wieħed, imma TNEJN (2). U anke TLIETA ssemmew. Dan l-għajdut tat-tliet annullamenti kienet diġa' ħarġet fil-pubbliku xi żmien ilu meta kien Evarist Bartolo stess li f' Diċembru 2010 kien wissa lil Fenech Adami x-xiħ biex joqgħod attent kif jitkellem dwar id-divorzju għaliex aħjar jara x'għandu f'familtu. Ma rridux ninsew ukoll li kien fi żmien Eddie Fenech Adami bħala Prim Ministru li li ż-żwieġ Kattoliku ngħata iktar saħħa fuq iż-żwieġ ċivili f'nofs is-Snin 90. Mela sewwa, għax kunjomok Fenech Adami iġġib annullament WIEĦED, TNEJN U SAĦANSITRA TLIETA, filwaqt li Ġanni Borg miskin irid jistenna snin twal forsi jieħu annullament wieħed, u intant forsi joqgħod poġġut u jsaffar l-Aida. L-aqwa li ma ndaħħlux id-divorzju minħabba d-dlam, mhux hekk?
Fenech Adami: Annullamenti IVA (3?!) – Divorzju LE